
Rinkos konsultacijos 
[bookmark: _Hlk129850877][bookmark: _Hlk205820163]„Panevėžio miesto Pramonės g. dalies (ties Pramonės g. 7) kapitalinio remonto darbai“ 
rezultatų apibendrinimo suvestinė


1. Perkančioji organizacija – Panevėžio miesto savivaldybės administracija (arba toliau – Perkančioji organizacija).
2. [bookmark: _Hlk173830900]Planuojamo pirkimo objektas – „Panevėžio miesto Pramonės g. dalies (ties Pramonės g. 7) kapitalinio remonto darbai“ (BVPŽ kodas – 45233142-6 Kelių remonto darbai (Darbai), papildomi BVPŽ kodai: 45316212-4 Šviesoforų įrengimas, 71354300-7 Kadastrinio tyrinėjimo paslaugos).
3. Rinkos konsultacijos vykdymo priemonės – rinkos konsultacija buvo vykdoma Centrinės viešųjų pirkimų informacinės sistemos (toliau – CVP IS) priemonėmis. Rinkos konsultacijos ID (Nr.) 4823447 (CVP IS).
4. Rinkos konsultacijos atlikimo terminai:
4.1.  paskelbimas –– 2025-10-06 (CVP IS);
4.2.  atsakymų (pasiūlymų, pastabų) pateikimo terminas – iki 2025-10-08  11.00 val. (CVP IS).
5.	Rinkos dalyvių pateiktų atsakymų nagrinėjimas:
	Eil. Nr.
	Klausimas
(kvietime dalyvauti rinkos konsultacijoje pateikti klausimai)
	Rinkos konsultacijos dalyvio (-ių) pateikti atsakymai
(nurodomi rinkos konsultacijos dalyvio (-ių) pateikti atsakymai, netaisant atsakymų turinio)
	Perkančiosios organizacijos veiksmai 
(atsakymai ir / ar priimti spendimai)

	1
	2
	3
	4

	1.
	Ar turite pastebėjimų ir (ar) pasiūlymų ir (ar) pastabų dėl techninio darbo projekto?
(kvietimo 1 priedas)
	„Neturime“
	-

	2.
	Ar turite pastebėjimų ir (ar) pasiūlymų ir (ar) pastabų dėl kvalifikacijos reikalavimų tiekėjams?
(kvietimo 2 priedas)
	„Neturime, kvalifikacijos reikalavimai atitinka darbų sudėtį ir apimtį.“
	-

	3. 
	Ar turite pastebėjimų ir (ar) pasiūlymų ir (ar) pastabų dėl sutarties projekto?
(kvietimo 3 priedas)
	„Neturime, Sutarties įvykdymo laikotarpis su pratęsimu yra pakankamas Sutarčiai įvykdyti.“
	-

	4.
	Ar turite pastebėjimų ir (ar) pasiūlymų ir (ar) pastabų dėl įkainotos veiklos sąrašo?
(kvietimo 4 priedas)
	„Dėl įkainotos veiklos sąrašo sudedamųjų dalių pastabų neturime. Manome, kad objekto maksimali pirkimo suma turi būti ne mažesnė nei 310 000 eur su PVM.“
	Numatoma pirkimo vertė padidinta iki 300 000 Eur su PVM.




Rinkos dalyvio pateikta rekomendacija (cituojama):
	„UAB „X“ teikia rekomendacijas Panevėžio miesto savivaldybės administracijai išskaidyti sudėtinį būsimo viešojo pirkimo „Kapitalinis remontas Pramonės g. dalies, Panevėžys “ (toliau – ir Pirkimas) objektą į atskiras pirkimo dalis arba vykdyti atskirus pirkimus remonto darbams ir projekte numatytoms prekėms (t.y.: prietaisams, įrengimams, elektros aparatūrai, elektros skydams, šviestuvams, atramoms, kabeliams, montažinės medžiagos) įsigyti.
Norimas priimti sprendimas sujungti gatvės remonto darbus ir prekes (LED lempos, apšvietimo atramos, pamatai stulpams ir kt.) į vieną Pirkimo objektą, apriboja galimybę Pirkime dalyvauti įmonėms, galinčioms pasiūlyti ir prekiaujančioms nurodytomis prekėmis (tarp jų ir UAB “X”), nes jos tokiu būdu verčiamos pasitelkti kitus subrangovus, vykdančius nurodytus darbus, nors šie du objektai yra tarpusavyje visiškai nesusiję. Nėra suprantama, kodėl Perkančioji organizacija neskaido Pirkimo objekto į atskiras dalis, taip pat ir užkraudama naštą įmonėms vykdančioms darbus dar rinkoje ieškoti nurodytų prekių (galimai ne pačiomis geriausiomis kainomis).
Atkreiptinas dėmesys, kad Pekrančioji organizacija nurodo tik tris BVPŽ kodus: 45233142-Kelių remonto darbai, 45316212-Šviesoforų įrengimas, 71354300-Kadastrinio tyrinėjimo paslaugos, kas neatspindi viso objekto aprašomo Techniniame Darbo projekte ir kartu nurodytų perkamų prekių. Pvz. Techninio Darbo projekte numatyta įsigyti ir Elektrotechnikos prekės (31600000-2), Gatvės apšvietimo tinklus (45316100-6; 31500000), tačiau Perkančioji organzacija, nurodytų kodų neatspindi.
Atkreiptinas dėmesys, kad įmonės vykdančios remonto, rangos darbos pačios neprekiauja reikiamais prietaisais, įrengimais, nurodytais šviestuvais ir dažnu atveju kreipiasi į vieną ar kelis Tiekėjus (priklauso nuo prekių asortimento) jų manymu, galinčius pasiūlyti reikiamą prekę arba tą vienintelį Tiekėja su kuriuo bendradarbiauja ir dažniausiai nepasiekia rinkoje tų Tiekėjų kurie galėtų Pirkimo objektą pasiūlyti galimai žemesne racionalia kaina.
Neskaidant Pirkimo į atskiras dalis, UAB “X” nuomone, yra pažeidžiami Lietuvos Respublikos viešųjų pirkimo įstatymo (toliau – VPĮ) 5 straipsnio 4 dalis, 17 straipsnio 1, 3 dalys, Numatomos viešojo pirkimo ir pirkimo vertės skaičiavimo metodikos, patvirtintos Viešųjų pirkimų tarnybos direktoriaus 2017 m. birželio 27 d. įsakymu Nr. 1S-94 (toliau – Metodika), 7 punktas, Smulkiojo ir vidutinio verslo subjektų skatinimo dalyvauti viešuosiuose pirkimuose rekomendacijų, patvirtintų Viešųjų pirkimų tarnybos direktoriaus 2010 m. rugsėjo 30 d. įsakymu Nr. 1S-139 (toliau – Rekomendacijos), 4.2 punktas, nes, sujungus darbus ir prekes į vieną Pirkimą, apsunkinamas tiekėjų dalyvavimas jame , aišku ir išvengiama atskiro pirkimo.
<...>
Prašome šiame Pirkime suteikti galimybę dalyvauti norą išreiškusioms įmonėms ir išskaidyti pirkimo objektą į dalis.“




Perkančiosios organizacijos veiksmai (atsakymas):
	Pažymėtina, kad pirkimo objektas – kapitalinis Pramonės gatvės dalies remontas, – apima visus darbus, reikalingus gatvės infrastruktūros atnaujinimui ir tinkamam jos funkcionavimui užtikrinti, įskaitant: kelio dangos ir bortų įrengimą, lietaus nuotekų tinklų įrengimą, gatvės apšvietimo sistemos įrengimą (įskaitant šviestuvus, atramas, elektros skydus, kabelius ir kitas montavimo medžiagas), eismo reguliavimo priemones.
Šie darbai pagal savo techninį ir funkcinį pobūdį sudaro vieną visumą – t. y. visų elementų (įskaitant elektrotechnikos įrangą ir apšvietimo komponentus) įrengimas yra būtinas tam, kad būtų pasiektas pagrindinis pirkimo tikslas – veikianti ir saugi gatvės infrastruktūra.
Pirkimo objekto skaidymas į atskiras dalis pagal darbų ir prekių rūšis (pvz., atskirai apšvietimo įranga ir atskirai kelio darbai) būtų neproporcingas ir neefektyvus, nes:
· darbai ir įranga yra technologiškai tarpusavyje susiję – apšvietimo atramos, šviestuvai ir kabeliai yra montuojami statybos darbų metu ir turi būti suderinti tarpusavyje;
· atskiros sutartys apsunkintų atsakomybės ir garantijos už visą rezultatą nustatymą;
· būtų rizika dėl darbų terminų, suderinamumo ir techninių sprendinių vientisumo;
· pirkimo administravimo ir priežiūros kaštai padidėtų, o tai prieštarautų racionalaus lėšų naudojimo principui.
Atsižvelgiant į tai, kas paminėta, Perkančioji organizacija nemato pagrindo skaidyti pirkimo objekto į atskiras dalis ar vykdyti atskirus pirkimus pagal atskiras darbų / prekių grupes.




Dėkojame tiekėjams už dalyvavimą rinkos konsultacijoje.
Perkančioji organizacija artimiausiu metu planuoja skelbti skelbimą apie pirkimą. Prašome sekti informaciją   .
